
Z A P I S N I K
43. sjednice Vijeća Mjesnog odbora Donja Dubrava,

održane 22. studenog 2024.

u objekt mjesne samouprave „Ivan Mažuranić“,, Vrpoljska 10,

s početkom u 18,30 sati

NAZOČNI ČLANOVI VIJEĆA: Vladimir Matić, Hrvoje Sekušak, Nikola Glasnović, Marijan Marković, Gordana Marković i Igor Salopek.
NENAZOČNI ČLANOVI VIJEĆA: Dorotea Šafranić
OSTALI NAZOČNI: /
Predsjedava Igor Salopek, predsjednik Vijeća.

Zapisnik vodi: Igor Salopek.

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 43. sjednicu Vijeća Mjesnog odbora.

Bez rasprave, jednoglasno Vijeće prihvaća tekst Zapisnika 42. sjednice Vijeća, održane 23. listopada 2024., bez izmjena .
Na prijedlog predsjednika Vijeća Igora Salopeka Vijeće jednoglasno prihvaća uvrštenje dopunskih točaka u predloženi dnevni red. Materijali za dopunske točke dostavljeni su od strane Grada Zagreba, Gradskog ureda za obnovu, izgradnju, prostorno uređenje,

graditeljstvo  i komunalne poslove i građana Kapelske ulice predsjedniku Vijeća te proslijeđeni članovima VMO prije sjednice:
· Prijedlog programa građenja komunalne infrastrukture na području Grada Zagreba u 2025.
· Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025.

· Prijedlog Odluke o dopunama Odluke o komunalnom redu

· Molba za uređenje parkirnih ''otoka''- molba građana Kapelske ulice.

Na prijedlog predsjednika Vijeće jednoglasno utvrđuje

D N E V N I   R E D

1. Prijedlog financijskog plana Mjesnog odbora Donja Dubrava u 2025.;
2. Prijedlog plana malih komunalnih akcija Mjesnog odbora Donja Dubrava za 2025.;
3. Prijedlog zaključka o davanju mišljenja o Prijedlogu odluke o izmjenama Odluke o osnivanju mjesnih odbora-donošenje zaključka;
4. Prijedlog zaključka o davanju mišljenja o Prijedlogu programa građenja komunalne infrastrukture na području Grada Zagreba u 2025.;
5. Prijedlog zaključka o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025.;
6. Prijedlog zaključka o davanju mišljenja o Prijedlogu odluke o dopunama Odluke o komunalnom redu;
7. Davanje mišljenja o molbi za uređenje parkirnih ''otoka'' u Kapelskoj ulici- donošenje zaključka;
8. Pitanja, prijedlozi i obavijesti.
Ad 1. Prijedlog financijskog plana Mjesnog odbora Donja Dubrava u 2025.;
Članovi Vijeća primili su pisani materijal uz poziv.
Bez rasprave Vijeće jednoglasno donosi
FINANCIJSKI PLAN

Mjesnog odbora Donja Dubrava
za 2025.

Članak 1.

Financijski plan Mjesnog odbora Donja Dubrava za 2025. (dalje u tekstu: Plan) sastoji se od:

PRIHODA:








48.950,00 €
RASHODA:








48.950,00 €
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

(€)

	PRIHODI MJESNOG ODBORA UKUPNO
	48.950,00

	6711
	PRIHODI ZA FINANCIRANJE RASHODA POSLOVANJA
	48.950,00

	B) RASHODI

	KONTO
	NAZIV KONTA
	IZNOS

(€)

	RASHODI MJESNOG ODBORA UKUPNO
	48.950,00

	Izvor 1.1. OPĆI PRIHODI I PRIMICI
	15.950,00

	3291
	NAKNADE ČLANOVIMA VIJEĆA MJESNOG ODBORA
	11.950,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	33.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	33.000,00


Članak 3.

Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.
Članak 4.

Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.

Ad 2. Prijedlog plana malih komunalnih akcija Mjesnog odbora Donja Dubrava za 2025.
Članovi Vijeća primili su pisani materijal uz poziv.
Bez rasprave Vijeće jednoglasno donosi

Plan malih komunalnih akcija

Mjesnog odbora Donja Dubrava za 2025. godinu
1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Donja Dubrava, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 33.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.

5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Donja Dubrava u 2025.

Ad 3. Prijedlog zaključka o davanju mišljenja o Prijedlogu odluke o izmjenama Odluke o osnivanju mjesnih odbora.
Članovi Vijeća primili su pisani materijal uz poziv.
Bez rasprave Vijeće jednoglasno donosi
Z A K LJ U Č A K

o davanju mišljenja o Prijedlogu odluke o izmjenama 

Odluke o osnivanju mjesnih odbora

1. Razmotren je Prijedlog odluke o izmjenama Odluke o osnivanju mjesnih odbora.

2. Na navedeni Prijedlog odluke nema primjedbi.

3. Ovaj Zaključak dostavlja se Vijeću Gradske četvrti Donja Dubrava na nadležno postupanje. 

Ad 4. Prijedlog zaključka o davanju mišljenja o Prijedlogu programa građenja komunalne infrastrukture na području Grada Zagreba u 2025.
Članovi Vijeća primili su pisani materijal uz poziv.
Bez rasprave Vijeće jednoglasno donosi

Z A K LJ U Č A K

  o Prijedlogu  Programa građenja komunalne infrastrukture na području Grada Zagreba u 2025.
1. Vijeće je razmotrilo Prijedlog Programa građenja komunalne infrastrukture na području Grada Zagreba u 2025., te na isti nema primjedbi i prijedloga.
2. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 5. Prijedlog zaključka o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025.
Članovi Vijeća primili su pisani materijal uz poziv.
Bez rasprave Vijeće jednoglasno donosi

Z A K LJ U Č A K

o Prijedlogu Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025.
1. Vijeće je razmotrilo Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025., te na isti nema primjedbi i prijedloga.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 6. Prijedlog zaključka o davanju mišljenja o Prijedlogu Odluke o dopunama Odluke o komunalnom redu
Članovi Vijeća primili su pisani materijal uz poziv.
Bez rasprave Vijeće jednoglasno donosi

ZAKLJUČAK

o Prijedlog Odluke o dopunama Odluke o komunalnom redu
1. Vijeće je razmotrilo prijedlog Prijedlog Odluke o dopunama Odluke o komunalnom redu, te na isti nema primjedbi i prijedloga.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 7. Molba za uređenje parkirnih ''otoka'' u Kapelskoj ulici.
Članovi Vijeća primili su pisani materijal uz poziv.
U raspravi sudjeluju: Vladimir Matić, Hrvoje Sekušak, Nikola Glasnović, Marijan Marković, Gordana Marković, Igor Salopek
Vijeće jednoglasno donosi

ZAKLJUČAK

o zamolbi za uređenje parkirnih otoka u Kapelskoj ulici
1. Vijeće je razmotrilo prijedlog građana za uređenje parkirnih otoka u Kapelskoj ulici, te isti podržava.
2. Traži se od Vijeće Gradske Četvrti Donja Dubrava da zatraži od nadležnog Gradskog ureda za mjesnu samoupravu, promet, civilnu zaštitu i sigurnost - Sektora za promet opravdanost zahtjeva za iscrtavanjem parkirnih otoka na navedenoj lokaciji te nakon utvrđivanja opravdanosti iscrtavanje parkirnih otoka.
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.
          Ad 8. Pitanja, prijedlozi i obavijesti

Budući da se  nitko nije javio za riječ predsjednik zatvara točku dnevnog reda i zaključuje sjednicu.

Dovršeno u 17.45 sati.
KLASA: 024-08/24-003/2289

URBROJ: 251-13-11-4/006-24-2

Zagreb, 22. studenoga 2024.

Zapisnik sastavio: 

Silvestar Smrekar







                                                                                         Predsjednik






                   Vijeća Mjesnog odbora

                                                                                        Igor Salopek

